KLUBI 700
Tunnin ajomatka meni 25 minuutissa.
Tanya Morrisonin isä ajoi Tanyan 180 km:n tuntinopeudella sairaalaan.
Lääkäri oli antanut Tanyalle vain tunnin elinaikaa.
Olin kauhuissani.
Ajatus siitä, että hän voisi kuolla tunnin sisällä, on huolestuttava.
24 tuntia aikaisemmin Sunnuntaina, 13.9.2020
Tanya Morrison kävi seurakunnassa miehensä ja vanhempiensa kanssa.
Sinä sunnuntaina pastorilla oli pahaenteinen viesti Tanyalle.
Äkkiä Pyhä Henki antoi minulle Tanyan nimen ja sanoi hänelle, -
että Herra piteli häntä kädessään.
Hän joutuisi kohtaamaan vaikeuksia, joista ei ollut edes tietoinen.
Emme aavistaneet, mitä se olisi tai että näin kävisi 24 tunnin sisään.
Sanat kuulostivat siunaukselta.
En arvannut niiden liittyvän terveysongelmiin.
Vuonna 2017 Tanyalla todettiin vesitystauti, harvinainen vaiva, -
joka sotkee kehon nestetasapainon.
Pastorin viestiä seuraavana aamuna Tanya heräsi huonovointisena.
Tanyan huolestunut lääkäri halusi uusia äskettäiset verikokeet.
Kotimatkalla Tanya alkoi voida pahoin ja pystyi vaivoin liikkumaan.
Lääkäriltä tuli kiireellinen puhelu.
Tanyan ääni oli hätäinen. Hän tarvitsi kipeästi apuani.
"Lääkäri kertoi, että minulla on vesimyrkytys.
Sairaalaan on päästävä tunnissa, nyt on henki kyseessä."
Sitä ilmaisua hän käytti.
Dwayne-isä ajoi täyttä vauhtia, -
jotta Tanya pääsisi sairaalaan, ennen kuin olisi liian myöhäistä.
Näin peilistä, että hän oli lähes tajuton. Rukoilin hänen puolestaan.
Sanoin Herralle, että tiesin tyttäreni olevan Hänen kädessään.
Lempijakeeni tuli mieleen:
Joka korkeimman suojassa asuu, se pysyy Kaikkivaltiaan varjossa.
Tiesimme, että Kaikkivaltiaalla oli tyttäremme kädessään.
Tunnin matka taittui 25 minuutissa.
Seitsemän perättäistä liikennevaloa paloi vihreänä matkalla sairaalaan.
Ensiapuun saapuessamme Tanya makasi tajuttomana takapenkillä.
Se oli todella pelottavaa.
Tanyan veren natriumpitoisuus oli hengenvaarallisen matalalla.
Se johti aivojen turvotukseen ja tajuttomuuteen.
Meille sanottiin, että tästä tilasta potilaat eivät selvinneet hengissä.
Rukoilimme siis toden teolla, että Herra pitäisi hänestä huolta.
Emme halunneet menettää häntä.
Nojauduimme rukouksen voimaan. Tiesimme pyytävämme ihmettä.
Tiesimme, että moni rukoili ja että Herra voisi vastata rukoukseen.
Hänellä oli kaikki valta, ja Hän piteli Tanyaa kämmenellään.
Muistin heti pastorin sanat.
Olin luottavainen. Hän oli Jumalan käsissä. Mitään pahaa ei tapahtuisi.
Olin silti huolissani.
Kolmessa päivässä natrium-arvot tervehtyivät. Toipuminen alkoi.
Kun palasin tajuihini, tiesin, että Herra oli säästänyt henkeni.
Pastori Walterin tiedon sanat olivat koskeneet tätä tilannetta.
Herra oli säästänyt henkeni.
Herra vastasi rukouksiimme upeasti.
Olemme kiitollisia siitä, että Herra osoitti voimansa ja pelasti Tanyan.
Oli ihmeellistä saada nähdä hänet elossa. Hän oli ihme.
Lempilaulussamme kerrotaan, miten Herra pitää aina kiinni kädestämme.
Tanyan mies Paul piti kiinni toisesta kädestä ja Herra toisesta.
Olen kiitollinen Jumalan avusta ja elämästäni Tanyan kanssa.
Tanya kiittää Jumalaa rohkaisun sanoista, jotka toivat toivoa.
On vaikea kuvailla kokemaani kiitollisuutta ja rakkautta.
Miten Herra minua rakastaakaan.
Hän säästi henkeni. Hän pitelee ja piti silloin minua kämmenellään.
Se oli ihme.
Vuorokauden päästä siitä, kun pastori oli puhunut sanansa, -
makasin henkitoreissani autossa.
Mutta Herra pystyy palauttamaan ihmisen eloon omaksi kunniakseen.
Hänellä oli suunnitelma, ja kaikki tapahtui Hänen kunniakseen.
Miten lempeä Jumala onkaan, kun Hän antoi sanat pastorille.
He saattoivat nojautua niihin erittäin vaikeassa tilanteessa.
Osa teistäkin on tänään vaikeassa tilanteessa. Haluamme tukea teitä.
Jumala ei ole vain armollinen, -
Hän on voimallinen ja rakkaudessaan auttaa meitä, kun rukoilemme Häntä.
Rukoillaan yhdessä, -
koska yhteinen rukous avaa taivaan ovet.
Jumalan sydän on silloin auki. Rukoilemme puolestanne tänään.
Jotta uskonne vahvistuisi, luen Nicolelta tulleen viestin.
Hän asuu Baltimoressa ja kärsi kroonisesta virtsatietulehduksesta.
Kun Gordon puhui ongelmista munuaisten ja virtsateiden kanssa -
ja sanoi niiden parantuvan, hän tiesi heti, että kyse oli hänestä.
Hän alkoi itkeä ja kiittää Jumalaa. Tulehduksia ei ole enää ollut.
Hän ylistää Jeesusta parantumisesta.
Texasilainen Minnie kärsi päivittäin päänsäryistä 17 kuukauden ajan.
Välillä kipu oli erittäin kovaa. Kipulääkkeet auttoivat hieman.
Hän kuuli Terryn sanovan, että Jumala parantaa jonkun päänsäryn.
Minnie omisti sanan heti itselleen ja alkoi itkeä.
Päätä ei ole enää särkenyt.
Hän haluaa pian nähdä lääkärinsä ja kertoa, että Jumala paransi hänet.
Hän antaa kaiken ylistyksen Jeesukselle. Sinä voit tehdä samoin.
Mooseksen Psalmi 91 on sinulle. Hän tiesi paljon Jumalasta.
Se alkaa [vapaa käännös]: "Se, joka asuu salaisessa paikassa."
Miten salaisessa paikassa asutaan?
Tulet vain Jeesuksen luo. Hän on salaisuus ja vastaus tarpeisiisi.
Asut Hänen varjonsa alla, Hänen kanssaan.
Psalmi kertoo, että Hän suojaa sinua sulillaan ja siivillään.
Jeesus käytti samaa kuvaa rukoillessaan Jerusalemin puolesta.
Hän halusi koota ihmiset, niin kuin kana kokoaa poikasensa.
Milloin kana kokoaa poikasensa? Silloin kun joudutaan vaikeuksiin.
"Tulkaa siipieni alle! Suojelen teitä ja olen teidän kanssanne."
Psalmi 91:n lopussa on mahtavia lupauksia: "Minä vapahdan hänet."
Eikö olekin valtavaa? Jumalan lupaukset kannattaa opetella ulkoa.
Lupaukset kertovat Jumalan tahdon.
"Minä vapahdan." "Hän huutaa minua avuksensa, ja minä vastaan hänelle."
Rukous on aivan erilaista, kun uskot saavasi vastauksen.
Pitkän ajomatkan aikana sairaalaan -
Tanyan isä uskoi Jumalan apuun ja rukoili Psalmia 91 tyttärensä ylle.
He tarrasivat pastorin sanaan, -
sillä tiesivät sanan kantavan heitä: heidän rukoukseensa vastattaisiin.
Rukous ei ollut jokin rituaali, jossa ei ole uskoa ja odotusta.
Kun rukoilee Psalmin 91 mukaan, jossa Jumala lupaa vastauksen, -
saa vastauksen kaikkiin tarpeisiin.
Terry, minä ja te kaikki sovimme nyt anovamme samoja asioita.
Odotamme teiltä, että osoitatte uskoa siihen, että vastaus tulee.
Uskokaa, että kun huudatte Jumalan puoleen, Hän vastaa teille.
Sana "usko" merkitsee myös tekoja ja toimintaa, joten uskon tekona -
koskettakaa kyseistä kehon osaa. Terry ja minä rukoilemme kanssanne.
Jos kaksi tai useampi sopii yhdessä anovansa jotain, niin Isä antaa sen.
Jeesus sanoi niin [Matt. 18:19] ja lupasi, että anovalle annetaan.
"Etsikää, niin te löydätte. Kolkuttakaa, niin teille avataan."
Kun huudat Häntä avuksi, Hän vastaa, koska on luvannut niin.
Uskotaan siihen ja anotaan heti.
Herra Jumala Kaikkivaltias, tulemme luoksesi ja uskomme.
Kaikki te, jotka kosketatte kehon osaa, joka tarvitsee parantumista, -
liitymme sopimusrukoukseen kanssanne ja kosketamme sitä myös.
Julistamme näiden ihmisten ylle, että aika on täyttynyt.
Jumalan valtakunta on tullut lähelle. Uskomme sen hyvän sanoman.
Otamme vastaan pelastuksesi, vapautuksen ja parantumisen.
Otamme vastaan kaikki lupauksesi.
Jeesuksen nimessä, sanon ääneen omalle keholleni: "Parane nyt."
Sairaus, tauti, heikkous ja kipu, lähde minusta, Jeesuksen nimessä.
Päästä varpaisiin kehoni on nyt parantunut, -
Jeesuksen Kristuksen haavojen kautta.
Hän palauttaa minua ennalleen, antaa voimaa ja uuden elämän.
Jeesuksen nimessä, otan nyt sen kaiken vastaan.
Ylistän ja kiitän Sinua siitä, mitä olet tehnyt hyväkseni.
Terry, sait jonkin sanan. - Jollakin teistä on vakava vaiva.
Sinulle kehittyy kasvaimia, jotka tuhoavat ulkomuotosi.
Ne sulavat pois!
Jeesus parantaa sinua juuri nyt vaivasta, jota ei voida hoitaa.
Jumala parantaa sitä nyt. Ala vain ylistää ja vastaanottaa.
Jollakulla on heikko sydänlihas, joka ei supistu kunnolla.
Sen seurauksena sinulla on turvotusta erityisesti jaloissasi, -
oikeassa jalassa ja jalkaterässä.
Jumala palauttaa ennalleen sydäntäsi ja verenkiertoasi.
Koko verisuonistoosi, sydämeesi, jokaiseen läppään ja onteloon -
tulkoon parantuminen ja eheytyminen Jeesuksen nimessä.
Uutta energiaa virtaa lävitsesi nyt, uutta elinvoimaa ja uutta happea.
Käy tarkistuttamassa se lääkärillä ja ylistä Jumalaa Hänen teoistaan.
Joku ei saa tarpeeksi happea.
Sormiesi kynsien tyvet ovat harmahtavat tai sinertävät.
Jumala parantaa vaivaasi nyt. Hengitä vain syvään:
Keuhkosi avautuvat kokonaan ja kehosi saa kaiken hapen käyttöönsä.
Jonkun vasemmasta korvasta on tullut vuotoa.
En tiedä, onko se selkäydinnestettä vai liittyykö se tulehdukseen.
Vasen korvasi kuitenkin vuotaa. Jumala parantaa sitä juuri nyt.
Olipa vaiva mikä tahansa, parane ja eheydy Jeesuksen nimessä.
Jollakulla on krooninen näärännäppy.
Tuskin yksi on parantunut, kun toinen jo ilmestyy.
Kaikki se, mikä on epätasapainossa, parantuu nyt, Jeesuksen nimessä.
Jumala parantaa jonkun silmiä, jolla on toistuvia silmätulehduksia.
Hän puhdistaa silmiä bakteereista ja kaikesta, mikä niissä on vialla.
Jeesuksen nimessä, parane ja eheydy.
Herra, kiitos kaikesta, mitä teet.
Otamme vastaan jokaisen lupauksesi, Jeesuksen nimessä. Aamen!
Kerro meille, jos parannuit. Haluamme kuulla todistuksesi.
Jos tarvitset rukousta, muista:
anovalle annetaan, etsivä löytää ja kolkuttavalle avataan.
Siksi rukousta ei pidä lopettaa, ennen kuin saa vastauksen.
Jos kaipaat rukoustukea, soita.
Tulossa: Hollywood-tähden pojanpoika -
Jack Cassidy kertoo hetkestään valokeilassa The Voice -ohjelmassa.
Mitä tapahtui, kun unelma voitosta romuttui?
Sinulla on kaikki, minkä luulit tekevän sinut onnelliseksi:
lupaava ura, paljon ystäviä ja kasvava perhe.
Mutta elämä tuntuu tyhjältä. Jotakin puuttuu.
Vain Jumala voi antaa todellisen merkityksen elämälle.
Todellinen onni on tuntea Hänet.
Näe, kuinka Jumala voi muuttaa elämäsi. Katso Klubi 700:aa.
Heavenlight on pikku tyttö, joka hehkuu nimensä mukaisesti.
Tyttö on äitinsä silmäterä, -
mutta hän oli aiemmin jatkuvassa vaarassa joka ikinen päivä.
Äiti havaitsi Heavenlightin päässä kuhmun, jonka koko vain kasvoi.
Huolehdin, ettei tyttö vahingoita itseään tai lyö päätään leikeissä.
Hän pyytää minua usein poistamaan kuhmun päästään.
Tajusin, miten vaarallinen se oli, ja etsin apua kaikkialta.
Kallon luulevyjen väliin jäi rako, -
joten aivonestettä on kerääntynyt ihon alle.
Lopulta aivot kasvaisivat raon läpi, mikä aiheuttaisi kehitysvammoja.
Menetin toivoni, koska minulla ei ollut varaa leikkaukseen.
Tytön tulevaisuus huoletti, koska arkiaskareetkin vaaransivat hengen.
Rukoilin Jumalaa auttamaan meitä, koska itse en voinut tehdä mitään.
Äiti etsi apua ja löysi lopulta Arushan luterilaisen sairaalan, -
jota Operaatio siunaus tukee.
Heavenlight pääsi pian leikkaukseen, jonka järjestö maksoi.
Tyttö toipui täysin. Olen niin helpottunut. Sain rauhan.
Leikkauksen jälkeen tyttö havaitsi, että kuhmu oli poissa ja hymyili.
Hän voi mennä kouluun turvallisesti ja leikkiä kuten muutkin lapset.
Kiitos kaikille, jotka teitte tämän mahdolliseksi.
Muutitte elämämme.
Kiitos kuuluu myös sinulle, jos olet Klubi 700:n jäsen.
Uskollisen antamisesi ansiosta -
voimme pitää maailmalla keskuksia, joissa Operaatio siunaus auttaa.
Voimme jakaa ihmisille hoitoa, ruokaa, hätäapua ja puhdasta vettä.
Sinun lahjasi saa sen aikaan.
Jos et ole jäsen, liity ihmeessä! Se onnistuu soittamalla meille.
Pudotus The Voice -ohjelmasta vei laulajan kokaiiniriippuvuuteen.
Ketä hän huusi avukseen ja mitä hän oppi totuuden kertomisesta?
Haluamme, että lapset oppivat tuntemaan Raamatun, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankareiden kautta. Sana tulee tutuksi hauskalla tavalla.
Saatavilla sovelluskaupoista.
Jack Cassidy valittiin 17-vuotiaana kilpailijaksi The Voice -ohjelmaan.
Hän oli vakuuttunut voitostaan.
Pudotus kilpailusta murskasi unelmat ja vaaransi lopulta koko elämän.
Vedin yhden viivan. Se oli liikaa.
Tunsin, kuinka elintoimintoni alkoivat pysähtyä ja kehoni kylmeni.
Sydämeni jyskytti hurjasti.
Jack on Shirley Jonesin lapsenlapsi. Koko perhe oli musikaalinen, -
mukaan lukien Patrick-isä ja sedät David ja Shaun Cassidy.
Perhe-elämämme oli kiintoisaa. Se oli ainutlaatuinen kokemus.
Vanhempani opettivat minulle, mikä elämässä on todella tärkeää, -
eli perheyhteys ja rakkaus.
Äiti lähetti minut kirkon leirille. Elämässä oli ollut vaikeita juttuja.
Äiti toivoi, että me lapset voisimme löytää Jeesuksen.
Sinä kesänä Jack kohtasi Kristuksen rakkauden ja antoi Hänelle elämänsä.
Vastasin myöntävästi, mutta rukoilin Jumalalta todisteita.
Niitä alkoikin tulla tulvimalla.
Jeesus ilmestyi ihmeellisin tavoin -
ja antoi rauhan kaaoksen keskelle.
Jeesuksen nimessä tosiaan oli voima.
Jack oli lahjakas laulaja ja ylistyksenjohtaja. 17-vuotiaana -
hän pääsi The Voice -ohjelmaan.
Se oli innostava mahdollisuus saada kertoa Jeesuksesta.
Musiikkibisnes oli minulle vieras, ja halusin ehdottomasti menestyä.
Koin kuuluvani sinne muiden artistien ja valmentajien rinnalle.
Koin, että se oli minun paikkani. Sitä varten minut oli luotu.
Jack pääsi 12:n parhaan joukkoon, -
mutta unelmat romuttuivat, kun hän tippui kilpailusta.
Se ohjelma ja koko se maailma kietoivat minut pauloihinsa.
Paluu tavalliseen elämään olikin sitten suurempi pudotus.
Kai tavoittelin samaa tyydytystä enkä ollut varuillani kristittynä.
Kävin paljon juhlimassa ja olin mukana maailman jutuissa.
Se toi väliaikaista helpotusta kokemaani masennukseen.
Eräissä juhlissa Jackille tarjottiin kokaiinia.
Jäin koukkuun kokaiiniin heti ensimmäisellä kerralla.
Aloin käyttää sitä joka päivä, -
ja se tuhosi elämäni täysin kaikilla tavoilla.
Kaikki rahani menivät.
Minun piti alkaa varastella vain saadakseni huumeita.
Puoleentoista vuoteen Jack ei tavannut ystäviään eikä perhettään.
Huumeriippuvuus valtasi elämän.
Sain käsiini vahvempaa kokaiinia.
Vedin yhden viivan sinä iltana, ja se oli liikaa.
Elintoimintoni alkoivat pysähtyä. Sydämeni jyskytti hurjasti.
Tuntui, että saisin sydänkohtauksen.
Koin, etten voisi oikein soittaa ambulanssia tai hankkia apua.
Epätoivoisena Jack muisti Jeesuksen nimen voiman ja huusi apua.
Vaikka olin haudannut Jumalan syvälle siinä elämänvaiheessa, -
menin polvilleni siinä kaaoksessa -
ja pyysin Häntä pelastamaan minut.
Olin täysin rikki ja pimeydessä. En ansainnut pelastamista.
Tunsin, miten Pyhä Henki tuli -
ja taltutti täysin sen kaaoksen ja huumeiden vaikutukset.
Huumeet yrittivät tappaa minut, mutta Jumala hengitti minuun elämää.
Hänen voimansa minun hengessäni antoi rauhan kaiken sen keskellä.
Se rauhoitti sydämeni ja piti minut kirjaimellisesti hengissä.
Jack tajusi, miten kauas oli langennut omasta kutsustaan.
Se kokemus paljasti kokaiinin todellisen luonteen.
Se ei ollut ystävä tai auttaja, vaan johti minua kuolemaan.
Jeesuksen ihmeellinen väliintulo näytti kouriintuntuvasti, -
että Hän on tie elämään.
Jeesus osoitti herruutensa. Hän voisi olla Herrani koko elämässäni.
Aloin luottaa Jumalaan syvästi.
Jack jätti huumeet vuonna 2018.
Hän ilmaisee kiitollisuutta Jumalan rakkaudesta musiikillaan.
Luovutan ja annan Jumalan näyttää, kuinka olla minä.
Luovutan ja annan Jumalan näyttää, kuinka olla vapaa.
Hän on valmis kohtaamaan meidät, missä ikinä olemmekin.
Hän halusi kohdata ja lunastaa minut pimeimpänä hetkenäni.
Hän tuli lempeänä ja rakastavana, vain haluten tarjota apuaan.
Hän on valmis tekemään niin, oli ihmisen tilanne mikä tahansa.
Luovutan ja annan Jumalan toimia, jotta voin olla, kuka oikeasti olen.
Erikoista, miten on siirrettävä syrjään opittuja ajatusmalleja, -
että pitää itse nousta maasta ylös ja jatkaa eteenpäin omin voimin.
Mutta kun aikuisena sitten joudumme tilanteisiin, -
joissa olemme tosipaikan edessä, emmekä olekaan tarpeeksi vahvoja, -
mistä silloin haemme apua?
Onneksi Jackin perheellä oli ollut aikaa pojalleen -
ja hän sai oppia jo nuorena Jeesuksen nimen voimasta.
Se nimittäin todella muuttaa kaiken.
Meissä on jotakin, mikä täytyy jatkuvasti luovuttaa Herralle.
Se sanoo: "Pärjään kyllä ihan itse."
Se on saattanut olla keinomme selviytyä pahoista kokemuksista.
Mutta tärkeintä on oivaltaa, kuinka luotettava Jeesus on -
ja kuinka Hänellä on aina ollut suunnitelma ja tarkoitus elämällesi.
Sinä valitset, otatko sen vastaan.
Jackin matka oli vaikea, mutta oikeastaan se oli Jumalan lahja.
Hänen piti joutua paikkaan, jossa piti luopua kaikesta vanhasta.
Omaa elämää ei voinut enää hallita, vaan piti huutaa: "Jeesus, auta!"
Hän oli oikeassa sanoessaan, ettei ansainnut Jeesuksen apua.
Hän oli itse sotkenut elämänsä.
Hän oli tehnyt huonoja valintoja, jotka olivat tappamassa hänet.
Et voi ansaita Jumalan rakkautta, läsnäoloa tai voimaa.
Et voi ansaita niitä millään teolla.
Mutta voit huutaa avuksesi Herran nimeä.
Voit huutaa Häntä avuksesi kurjuudessasi, eksyneisyydessäsi, -
paniikissasi ja sairaudessasi, ja Jumala tulee läsnäolossaan luoksesi.
Kyse on siitä, kuka Hän on, ei siitä, mitä sinä olet tehnyt -
tai siitä, että omilla hengellisillä kyvyilläsi saisit asiat tapahtumaan.
Hän haluaa sinut sellaisena kuin olet ja että kutsut Häntä nimeltä, -
koska Jackin tavoin tiedät, että Jeesuksen nimessä on voima.
Saatat tänään kamppailla hyvin monenlaisten asioiden kanssa, -
mutta Jeesuksen nimen voima ei ikinä muutu.
Kutsuisitko Häntä tänään avuksesi siihen tilanteeseen, jossa olet?
Pyytäisitkö häneltä pelastusta? Tarvitset sitä, niin kuin me kaikki.
Olemme syntisiä, jotka tarvitsevat pelastajaa. Huuda Jeesusta avuksi!
Sano: "Tule sydämeeni ja elämääni, Jeesus. Opeta minulle, miten elää.
Anna syntini anteeksi ja täytä minut Hengelläsi." Hän tulee kyllä.
Loppuun 1. Piet. 5:7 [engl. käännöstä mukaillen]:
Antakaa huolenne ja murheenne Jumalalle, sillä Hän välittää teistä.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Katri Filppu